Document ID: /roh_data/filtered/fineweb-2-filterrobots_roh.jsonl.gz/6749

Decider davart il sustegn e la furma dal Parc Naziunal Svizzer decidan las vischnancas. La conferenza da presidents da la Regiun Malögia ha decidì, da principi da vulair tractar la dumonda per sustegn.
Cun quai è la balla ussa puspè tar il Parc Naziunal che sto far ina dumonda pli precisa ed uffiziala per in sustegn finanzial.
Dumonda pervia da deficit
Dumandà per sustegn ha il PNS las vischnancas da l'entira Engiadina e la Val Müstair, perquai ch'ils rendaquints dals ultims onns han tuts serrà cun in deficit. Quai pervia dad ulteriuras offertas ch'il parc porscha, che n'èn dentant betg prevesidas en la lescha correspundenta. Offertas e lezias damai che na vegnan betg finanziadas tras la Confederaziun.
Il model da finanziaziun proponì prevesa da survegnir sustegn finanzial sur la lescha chantunala davart la protecziun da la natira e da la patria (LNP). Perquai dovri dentant in engaschament finanzial era da la regiun.
RTR novitads 06:00